Dragi roditelji,

Liječnica Školske medicine, Kristina Milorad otvorit će vašem djetetu karton prije samog pregleda potrebnog za upis u 1. razred, kako bi se na samom pregledu roditelj i dijete što kraće zadržavali u prostorijama ambulante. Obavezna dezinfekcija ruku prije ulaska u ordinaciju i nošenje zaštitne maske i za roditelja i za dijete te u pratnji jednog roditelja.

Za liječnički pregled roditelji trebaju:

* Donijeti zubnu putovnicu popunjenu od strane stomatologa (zubara). **Dakle, roditelji se trebaju naručiti na pregled kod stomatologa i napomenuti da je pregled za potrebe upisa u školu, kako bi stomatolog ispunio putovnicu. Ispunjenu putovnicu roditelji donose na sistematski pregled.**
* Donijeti od djetetovog liječnika/pedijatra: cjepni status (cjepni karton) i potvrdu o preboljenim bolestima
* Donijeti djetetovu zdravstvenu i cjepnu iskaznicu
* Ako je dijete bilo teže bolesno ili ako je nekada boravilo u bolnici, donijeti medicinsku dokumentaciju
* **Kako bi otvorili karton prije dolaska djeteta na pregled (da bi se skratilo vrijeme boravka u ambulanti), potrebno je da ispuniti Upitnik za roditelje i Perinatalni obrazac**
* Roditelji trebaju otići u laboratorij u vremenu od 11 do 12 sati i naglasiti da se lab radi za potrebe upisa u u školu. Kao i do sada, urin mogu djeca ponijeti u sterilnoj posudici od kuće. Ako imaju nalaz krvi i urina ne stariji od 6 mjeseci, nije potrebno ponavljati laboratorij već samo donijeti taj nalaz na pregled.
* Dijete će u ambulanti imati sistematski pregled, te će se nakon pregleda cijepiti (nadocjepa cjepivom protiv ospica, zaušnjaka i rubeole, te cjepivom protiv dječje paralize).

**Ispunjene obrasce roditelji mogu poslati poštom** na adresu  **Zvonarska 57, 32100 Vinkovci**), **ili ispuniti  elektronskim putem pa poslati na e-mail adresu****kristina.milorad@zzjz-vsz.hr**

**Obrasce poslati prije termina pregleda.**